stanford-oval/wikipedia huggingface dataset:
וידאד קזבלנקה
יריבויות > הדרבי נגד רג'א

הדרבי של קזבלנקה הוא דרבי שנערך בין מועדון הכדורגל וידאד קזבלנקה לבין מועדון הכדורגל רג'א קזבלנקה. הדרבי של קזבלנקה מדורג בין 100 הדרבים הטובים ביותר בעולם באופן קבוע. משחק הדרבי נערך באצטדיון מוחמד החמישי שבעיר קזבלנקה, המשמש כאצטדיונן הביתי של שתי הקבוצות. לפי דיווחי התקשורת המשחק נערך בדרך כלל למול 80 אלף צופים בעוד האצטדיון מכיל 45 אלף מושבים בלבד. יום הדרבי אינו יום שגרתי בעיר קזבלנקה כאשר בתי עסק רבים סוגרים את שעריהם מוקדם ונהגי מוניות רבים משנים את יעדיהם על מנת להתרחק מסביבת האצטדיון. הדרבי של קזבלנקה זוכה לסקירה תקשורתית רחבה ברחבי מרוקו ואפריקה כולה וכמו כן, רשתות הרדיו וערוצי הטלוויזיה שמשדרים אותו מגיעים לשיאים בשיעור הצופים שלהם. מספר ימים לפני קיומו ומספר ימים לאחריו, אירוע זה מהווה נושא לדיון בין אנשים ברחוב, בבתי הספר ובמקומות העבודה. מאז שהחלו להתקיים משחקי הדרבי בשנות ה-50, מעולם לא קרה שוידאד או רג'א ירדו לליגה השנייה במרוקו, כך שמאותה עת הן נפגשות מדי עונה פעמיים בליגה, בנוסף להתמודדויות שהוגרלו ביניהן במסגרת הגביע המרוקאי.
אצטדיון ביתי

מגרשה הביתי של הקבוצה הוא אצטדיון מוחמד החמישי, אותו היא חולקת עם יריבתה העירונית, רג'א קזבלנקה. האצטדיון נבנה בשנת 1955 תחת השם "מרסל סירדאן", ובאותה תקופה הכיל 30 אלף מושבים. שנה לאחר מכן, לאחר שמרוקו קיבלה עצמאות, שמו שונה ל"אצטדיון דונור". מתחם האצטדיון עבר חידוש נרחב בין השנים 1970 - 1981, לקראת משחקי הים התיכון של שנת 1983 אותם אירחה מרוקו. האצטדיון נפתח בשנת 1981 תחת שמו הנוכחי "מתחם מוחמד החמישי". בהמשך, הוא עבר שיפוץ נוסף, במסגרתו הוגדלה תכולתו, והוצבו בו לוחות אלקטרוניים, ובשנת 2017 עבר שוב חידוש ונפתח מחדש כאשר הוא מכיל 45 אלף מושבים. מתחם מוחמד החמישי מכיל גם אולם ספורט רב-תכליתי המכיל 12 אלף מקומות ובו מתקיימים סוגי ספורט רבים כגון כדורסל, כדוריד, כדורעף, התעמלות מכשירים ואגרוף. כמו כן במתחם ישנה בריכה אולימפית, אולם כינוסים ואולם רפואי גדול.
תארים

ליגת העל המרוקאית :
אליפות (22) - שיא : 1947/1948, 1948/1949, 1949/1950, 1950/1951, 1954/1955, 1956/1957, 1965/1966, 1968/1969, 1975/1976, 1976/1977, 1977/1978, 1985/1986, 1989/1990, 1990/1991, 1992/1993, 2005/2006, 2009/2010, 2014/2015, 2016/2017, 2018/2019, 2020/2021, 2021/2022
סגנות (17): 1939/1940, 1939/1940, 1942/1943, 1945/1946, 1951/1952, 1953/1954, 1957/1958, 1958/1959, 1971/1972, 1979/1980, 1981/1982, 1993/1994, 1996/1997, 1999/2000, 2001/2002, 2015/2016, 2017/2018, 2019/2020
גביע הכס המרוקאי :
זכייה (9) : 1969/1970, 1977/1978, 1978/1979, 1980/1981, 1988/1989, 1993/1994, 1996/1997, 1997/1998, 2000/2001
סגנות (7): 1956/1957, 1957/1958, 1960/1961, 1963/1964, 2002/2003, 2003/2004
ליגת האלופות האפריקאית :
זכייה (2) : 1992, 2017
סגנות (2): 2011, 2019
הסופר קאפ האפריקאי
זכייה (1) : 2018
סגנות (2): 1993, 2003
גביע אפריקה למחזיקות גביע
זכייה (1): 2002
האליפות האפרו-אסיאתית למועדונים
זכייה (1): 1993
גביע מוחמד החמישי
זכייה (1): 1979
נשיאי מועדון

| נשיא | תקופת נשיאות |
| --- | --- |
אלחאג' מוחמד בנג'לון: 1937 - 1942
עבד אלקאדר בנג'לון: 1943 - 1944
עבד אללטיף בנג'לון: 1945 - 1948
מוחמד בלחסן בנג'לון: 
עבד אלרחמאן אלח'טיב: 
עזאלדין בנג'לון: 
אחמד חריזי: 
עבד אלרזאק מכואר: 1972 - 1992
עבד אלמאלכ אלמנתיסי: 
בובכר אג'ט'אהים: 
נצר אלדין אלדובלאלי: 
אלטיב אלפשתאלי: 2005 - 2007
עבד אלאלה אכרם: 2007 - 2014
סעיד אלנאצרי: 2014 -
סגל השחקנים הנוכחי

| מספר | עמדה | שם |
| --- | --- | --- |
| 26 | שוער | אחמד רצ'א אלתכנאותי |
| 29 | בלם | אלשיח' כומארא |
| 20 | חלוץ | אימן אלחסוני |
| 2 | קשר | אנס אלאצבאחי |
| 28 | מגן ימני | עבד אללטיף נציר |
| 18 | קשר | וליד אלכרתי |
| 4 | קשר | צלאח אלדין אלסעידי |
| 6 | קשר | אבראהים אלנקאש |
| 11 | כנף | אסמאעיל אלחדאד |
| 1 | שוער | יאסין אלח'רובי |
| 17 | כנף | בדיע אווכ |
| 19 | כנף | אמין תיע'זוי |
| 30 | מגן ימני | מוחמד אלנאהירי |
| 9 | חלוץ | זהיר אלמתרג'י |
| 8 | מגן שמאלי | בדר ע'דארין |
שחקנים בולטים

בנין פסקל אנגאן
חוף השנהב ז'אן ז'אק גוסו גוסו
טג'יקיסטן ואסיל פוסטנוב
מרוקו איסאם אל עדואה
מרוקו יאסין בונו
מרוקו ג'אמל עיט בן אידר
מרוקו קאמל שאפני
סנגל איברהימה טורה
מאמנים בולטים

פח'ר אלדין רג'חי
באדו אלזאכי
אלאב ג'יכו
עבד אלרחמאן בלמחג'וב
אלבטאש
סוארז
יורי סבאסטיאנכו
שארל רוסלי
לאדיסלאס לוזאנו
אוסקר פילוני
רשיד אלטאוסי
חסן בנעבישה
ג'אכי בוניפאי
ג'וזי רומאו
בלאמין מארכוב
ג'ון מישל קאבאלי
בניטו פלורו
עבד אלרחים טאליב
ג'ון טושאק
סבסטיאן דוסאבר
לחסין עמותה
פוזי אלבנזרתי
ולויטה

| --- | --- |

 
 מאכלים
 מוצא:  ארצות הברית 
 יצרן:  קראפט 
 תאריך יצירה:  1918 
 
ולויטה (באנגלית: Velveeta) הוא מותג של גבינה מעובדת (אנ') שדומה לגבינה אמריקאית. הגבינה הומצאה בשנת 1918 על ידי אמיל פריי מחברת מונרו צ'יז במונרו, ניו יורק. בשנת 1923 התאגדה "חברת גבינת ולויטה" כחברה נפרדת. ב-1925 הגבינה יוצרה בשני טעמים, שווייצרי ואמריקאי. החברה נרכשה על ידי תאגיד המזון קראפט בשנת 1927.
היסטוריה

בשנות ה-30 של המאה ה-20, ולויטה הפכה למוצר הגבינה הראשון שקיבל את חותמת האישור של האגודה הרפואית האמריקאית. ב-1953 שונה תיאורו של המוצר לממרח גבינה, אך החל משנת 2002 ולויטה הוגדרה משפטית בארצות הברית כגבינה מעובדת ("מוצר גבינה מוכן ומפוסטר").
השם ולויטה נגזר מהמילה האנגלית velvet, שפירושה "קטיפה", והוא נועד לרמז על המרקם "הקטיפתי החלק" של המוצר. מרקמה החלק ויכולת ההתכה שלה הם מאפיינים הנובעים מערבוב מחדש של מי הגבינה בתהליך ההגבנה. המותג הורחב לשורת מוצרים הכוללת נגיסי גבינה, מקרוני עם גבינה ומחבתות גבינה.
רכיבים

המרכיבים של ולויטה על פי פרסומה של חברת קראפט הם: חלב, מים, מי גבינה, תרכיז חלבון חלב, שומן חלב, תרכיז חלבון מי גבינה, נתרן פוספט, ו-2% או פחות של מלח, סידן פוספט, חומצה לקטית, חומצה סורבית, נתרן ציטראט, נתרן אלגינאט, אנזימים, אפוקרוטנל, אנאטו ותרביות חיידקי גבינה. הגבינה מכילה כ-21% שומן ו-18% חלבון והיא מיוצרת מחלב פרה.
סיווג כמוצר גבינה

בשנת 2002, מנהל המזון והתרופות האמריקאי הוציא מכתב אזהרה לחברת קראפט על כך שולויטה נמכרת באריזה המתארת אותה כ-"ממרח גבינה מפוסטר", אשר ה-FDA טען כי זה הוא פרסום מטעה מכיוון שהמוצר רשום תרכיז חלבון חלב במרכיבים שלו. ולויטה נמכרת כעת בארצות הברית כ-"מוצר גבינה מפוסטר מעובד", מונח שעבורו ל-FDA אין תקן מגדיר, ולכן עשוי להכיל תרכיז חלבון חלב.
שיווק ופרסום

קראפט פודס שיווקה את ולויטה כמרכיב בכריכי צ'ילי קון קסו וכריכה גבינה צלויים. ולויטה נמכרת בארצות הברית, קנדה, פנמה, הונג קונג, הפיליפינים וקוריאה הדרומית. בשנות ה-30 וה-40 היא נמכרה בבריטניה ובגרמניה בשם "וולוטה".
בשנות ה-80, ולויטה השתמשה בג'ינגל הפרסומי, "קולבי, שווייצרית וצ'דר, התערבבו כולם ביחד" ("Colby, Swiss and Cheddar, blended all together") בפרסומות הטלוויזיה שלה בארצות הברית כדי להסביר את טעמה ומרקמה, באותה תקופה הגבינה יוצרה מגבינה אמיתית.
הערות שוליים

↑  “New Incorporations,” New York Times, 15 February 1923 (10,000 preferred shares, 20,000 common shares).
↑  "Everybody Says It's the Finest Cheese in the World (Velveeta/Monroe advertisement)." Goshen (NY) Independent Republican, 9 June 1925.
↑  "Monroe." Middletown (NY) Times Herald, 21 November 1927 ("recently purchased").
1 2  Velveeta Brand History, Accessed December 23, 2010.
↑  "14 Cheesy Facts About Velveeta" (באנגלית). 6 באפריל 2016. נבדק ב-8 בנובמבר 2017. {{cite news}}:  (עזרה)
↑  Michael H. Tunick (27 בנובמבר 2013). The Science of Cheese. Oxford University Press. pp. 161–. ISBN 978-0-19-992231-4. {{cite book}}:  (עזרה)
↑  Geiling, Natasha. "There is No Shortage of History When it Comes to Velveeta". smithsonianmag.com. Smithsonian Magazine. נבדק ב-18 באוקטובר 2014. {{cite web}}:  (עזרה)
↑  "Products".
↑  WARNING LETTER CHI-6-03, U.S. Food and Drug Administration to Kraft Foods North America, Inc. December 18, 2002. Accessed February 9, 2010.
↑  "What Is 'Real Kraft Cheese'?", Chicago Business, February 5, 2007. Accessed February 3, 2008.
↑  "Kraft Foods". נבדק ב-1 בדצמבר 2016. {{cite web}}:  (עזרה)
↑  "Kraft Foods". נבדק ב-1 בדצמבר 2016. {{cite web}}:  (עזרה)
↑  "Ciao! price comparison site". נבדק ב-4 באפריל 2010. {{cite web}}:  (עזרה)
↑  "Velveeta Cheese Spread (YouTube)". YouTube. נבדק ב-6 בינואר 2012. {{cite web}}:  (עזרה)
חוק לינוס

חוק לינוס תואר לראשונה בחיבורו המפורסם של אריק ס. ריימונד, "הקתדרלה והבזאר" העוסק בפיתוח תוכנה באמצעות קוד פתוח. ריימונד, טען כי "בעזרת מספר גדול דיו של בודקי גרסאות בטא ומפתחים-מסייעים, כמעט כל בעיה ניתנת לסיווג מהיר, והפתרון יהיה מובן מאליו למישהו". הוא קרא לעיקרון זה חוק לינוס, על פיו "בעזרת מספיק עיניים, כל הבאגים שטחיים" (ציטוט המיוחס ללינוס טורבאלדס). עיקרון זה חל לא רק על פיתוח תוכנה; מערכות נוספות מיישמות עיקרון דומה.
חוק ארניסון

חוק ארניסון: בעזרת מספיק עיניים, נחשפים כל התכנים הבלתי ראויים.
במערכות פרסום פתוחות, פורומים, ויקיפדיה, אינדימדיה וכדומה, בהן כל גולש רשאי לפרסם והעריכה מתבצעת לאחר הפרסום לקהל הרחב. הקוראים הם הראשונים בחשיפה של תוכן בעייתי ודיווח למנהלי הפורום או האתר. בנוסף פרסום תוכן בעייתי מאפשר לכותב המקורי לתקן עצמו ולהבהיר את הנושא, לאחר שהקוראים חושפים לכותב את הבעיות בטקסט שהפיץ.
ביקורת

ניסוח החוק כוללני ופסקני. באופן כללי ריימונד מדגים היטב איך עובד החוק כאשר יש הרבה עיניים שבוחנות את החלקים הרלוונטיים. בפרט הוא מתייחס לתהליך פתרון הבעיה לאחר שכבר התמקדו בה. אולם התנאי הזה לא תמיד מתקיים. לא תמיד ימצאו מספיק בודקים שיבדקו את כל החלקים השונים של התוכנה[דרוש מקור].
טאוטולוגיה

ה"חוקים" עצמם מנוסחים בצורה שאינה ניתנת להפרכה: אם נמצא תוכן לא ראוי שלא נחשף, או בעיה שנשארה בקוד זמן רב בלי להתגלות או שפתרונה אינו "מובן מאליו" לאף אחד, אין זה מפריך את החוק, אלא מדגים שלא שזפו את התוכן או הקוד מספיק עיניים.
מכאן שיש להבין את החוקים הללו בצורה מוגבלת. משמעות החוקים אינה שקוד פתוח או תוכן פתוח הם מחוסרי בעיות מעצם היותם פתוחים, אלא שעובדת היותם פתוחים מעניקה להם ממד של איכות באופן שבמתודולוגיות שאינן פתוחות יידרשו משאבים יקרים (צוותי בודקים ועורכים) על מנת להשיג איכות דומה.
הערות שוליים

↑  הניסוח המקורי של החוק מתוך החיבור הקתדרלה והבזאר
חוק לישראל

ערך זה עוסק בסדרת ספרים במשפט העברי. אם התכוונתם לפירוש על חמישה חומשי תורה, ראו .
| --- | --- |
עטיפת הספר העשירי "שליחות"
עטיפת הספר העשירי "שליחות"
 מידע כללי
 מאת:  הרב ד"ר מיכאל ויגודה, הרב ברוך כהנא, הרב אברהם שינפלד, הרב ירון אונגר, הרב יהונתן בלס
 הוצאה
 הוצאה:  משרד המשפטים, מורשת המשפט בישראל
 עורך:  הרב פרופ' נחום רקובר סיוע לשוני - ד"ר יחיאל קארה
 סדרה
 מספר ספרים:  10
 קישורים חיצוניים
 היברובוקס:  שומרים  שכירות ושאילה  "ערבות"  "נזיקין"  "עשיית עושר ולא במשפט"  "השבת אבדה"  "שיתוף נכסים"  "נאמנות בנכסים"  "פגמים בחוזה"  "שליחות"
 הספרייה הלאומית:  001822453
חוק לישראל היא סדרת  ספרים בעריכת הרב פרופ' נחום רקובר בהוצאת משרד המשפטים ומורשת המשפט בישראל. הכרכים השונים נכתבו מטעם המחלקה למשפט עברי בייעוץ וחקיקה, בידי מספר מחברים: הרב ד"ר מיכאל ויגודה, הרב ברוך כהנא, הרב ירון אונגר, הרב אברהם שינפלד והרב יהונתן בלס.
מטרת הסדרה

הכרך הראשון בסדרה, שומרים, יצא לאור בשנת ה'תשנ"ט-1999. הכרך העשירי והאחרון עד כה יצא לאור בשנת ה'תשע"ד-2014.
מטרת הסדרה להוות עריכה שיטתית ועדכנית של המשפט העברי כיסוד לחקיקה ולפסיקה על פי סדר חוקי מדינת ישראל. כל ספר בסדרה מיוחד לאחד מחוקי המדינה, ומביא, על סדר סעיפי החוק, את גישתו של המשפט העברי לנושא הנדון.
הספרים כוללים גם פתרון למגוון רחב של שאלות שאין להן תשובה בחוק, מתוך הסתמכות על המסורת המשפטית העברית המגלה את דרך התמודדות חכמי ישראל עם סוגיות משפטיות הרלוונטיות בימינו.
הספרים נועדו בראש ובראשונה לשימוש מחוקקים, שופטים ומשפטנים, אך מיועדים גם לכל מי שחפץ לדעת את גישתם של המקורות היהודיים בנושאים המעשיים שבחיי יום יום.
בהקדמה הביע נחום רקובר תקווה כי "אלה שלא נזקקו עד כה לפרשנותו של החוק בישראל מתוך המקורות היהודיים, והמשיכו בדרך שהיו מורגלים בה, יבואו עתה למה שמתבקש מהיותה של מדינת ישראל מדינה יהודית, ובזה ימולאו גם הוראות חוק יסודות המשפט כלשונו וכמגמתו".
לכתיבת ספרי הסדרה סייעו רבנים ומומחים רבים, בהם: הרב אלישיב, הרב זלמן נחמיה גולדברג, הרב אשר וייס ושופט בית המשפט העליון צבי טל.
ספרי הסדרה

| מספר הכרך | שם הספר | כותב | שנת הוצאה | מספר עמודים | תוכן הספר |
| --- | --- | --- | --- | --- | --- |
| 1 | שומרים (2 כרכים) | הרב ברוך כהנא | תשנ"ט-1999 | 1654 עמודים | הספר ערוך לפי סדר חוק השומרים, התשכ"ז-1967, ודן בסוגיות: התנאים ליצירת שמירה, אחריות השומרים, שומר שמסר לשומר אחר, סיום השמירה ועוד. |
| 2 | שכירות ושאילה | הרב ד"ר מיכאל ויגודה | תשנ"ח - 1998 | 673 עמודים | הספר ערוך לפי סדר חוק השכירות והשאילה, התשל"א-1971, ודן בסוגיות: מהות השכירות, המסירה:מועדה ומקומה, חובת תיקון המושכר, שאילה ועוד. |
| 3 | ערבות | הרב ברוך כהנא |  | 864 עמודים | הספר ערוך לפי סדר חוק הערבות, תשכ"ז-1967, ודן בסוגיות: מהות הערבות, אחריות הערב כאחריות משנית, ריבוי ערבים, זכות הערב לחזור אל החייב, ערב בעד ערב ועוד. |
| 4 | נזיקין | הרב אברהם שינפלד |  | 512 עמודים | הספר ערוך לפי סדר פקודת הנזיקין [נוסח חדש] ודן בסוגיות: קטן שהזיק, אחריות הורים, מעוולים במשותף,  תקיפה, רשלנות ועוד. |
| 5 | עשיית עושר ולא במשפט | יהונתן בלס | תשנ"ב - 1991 | 236 עמודים | הספר ערוך לפי סדר חוק עשיית עושר ולא במשפט, תשל״ט-1979, ודן בסוגיות: המהנה את חברו, זה נהנה וזה לא חסר, בנייה  במקרקעי הזולת, פריעת חוב של חברו ועוד. |
| 6 | השבת אבדה | הרב ד"ר מיכאל ויגודה | תשנ"ב - 1991 | 150 עמודים | הספר ערוך לפי סדר חוק השבת אבדה, תשל"ג-1973 ודן בסוגיות: חובת המוצא, אבדה שנמצאה ברשות הזולת, אבדה שלא נמצאו בעליה, נכסים שהוזנחו, נכסי נעדר ועוד. |
| 7 | שיתוף נכסים |  | תשס"ט - 2009 | 346 עמודים | הספר ערוך לפי סדר חוק המקרקעין, תשכ"ט-1969, ופקודת השותפויות [נוסח חדש], תשל"ה-1975 ודן בסוגיות: יחסי השיתוף, מחוברים שבמיצר, בניה ונטיעה במקרקעין משותפים, דיני מיצר ועוד. |
| 8 | נאמנות בנכסים | הרב ירון אונגר | תש"ע - 2010 | 798 עמודים | הספר ערוך לפי סדר חוק הנאמנות, התשל"ט-1979, ודן בסוגיות: חובת הנאמן לשמירת הנכסים ולפיתוחם, אחריות הנאמן במקרה רשלנות, זכות הנאמן לשכר, הבדלים בין נאמנות פרטית לבין נאמנות שמטרותיה ציבוריות ועוד. |
| 9 | פגמים בחוזה |  | תשע"ב - 2011 | 528 עמודים | הספר ערוך לפי סדר חוק החוזים (חלק כללי), התשל"ג-1973, ודן בסוגיות: חוזה למראית עין, טעות, הטעיה, כפייה, עושק, ביטול חלקי, השבה לאחר ביטול ועוד. |
| 10 | שליחות | הרב ד"ר מיכאל ויגודה | תשע"ד - 2014 | 1008 עמודים | הספר ערוך לפי סדר חוק השליחות, תשכ"ה-1965, ודן בסוגיות: "שלוחו של אדם כמותו", חריגת השליח מן ההרשאה, נאמנות וחובות השליח, סיום השליחות, ריבוי שליחים ושולחים ועוד. |
ספרי הסדרה > ספרים בתכנון

מתנה
תרופות בשל הפרת חוזה
האחריות הפלילית
סייגים לאחריות הפלילית
משכון
מכר
הערות שוליים

↑  על פי הכתוב בעמוד השער בספרי הסדרה: "עריכה שיטתית ועדכנית של המשפט העברי כיסוד לחקיקה ולפסיקה על פי סדר חוקי מדינת ישראל"
1 2  מורשת המשפט בישראל - ספרית המשפט העברי, באתר עמותת "מורשת המשפט בישראל".
↑  ע"פ ההקדמה לספר "חוק המשפט - עשיית עושר ולא במשפט"
1 2 3  יהונתן בלס, חוק המשפט - עשיית עושר ולא במשפט, פרק: פתח דבר, 1991.
↑
↑  [הפרסומת על יציאת הספר לאור http://www.mishpativri.org.il/hebrew/shlihut.pdf]
ודים פרלמן

| --- | --- |

 לידה:  8 בספטמבר 1963 (בן 61) קייב, ברה"מ 
 מדינה:  ארצות הברית 
 תקופת הפעילות:  מ-2003 
 פרסים והוקרה:  פרס TEFI 
 פרופיל ב-IMDb
 
ודים ואלרייביץ' פרלמן (באנגלית: Vadim Perelman, ברוסית: Вадим Перельман; נולד ב-8 בספטמבר 1963, קייב) הוא שחקן, במאי קולנוע, תסריטאי ומפיק אמריקאי יהודי.
ביוגרפיה

יליד קייב במשפחתו של ולרי פרלמן, המהנדס הראשי של תחנת הכוח קנבסקאיה, ואשתו ז'אנה רוואלסקאיה, הוא גר בדירה משותפת ברחוב גורקי עד גיל תשע. אביו נהרג בתאונת דרכים בשנת 1972. בשנת 1977 היגר עם אמו לקנדה דרך איטליה. למד באוניברסיטת אלברטה שבטורונטו.
מאז 1990 מתגורר בלוס אנג'לס. בשנת 2003 צילם את סרט הביכורים שלו, "בית של חול וערפל", שמומן על ידי סטיבן ספילברג, המבוסס על הרומן באותו שם מאת אנדרה דיובוס, עם ג'ניפר קונלי ובן קינגסלי. הסרט קיבל שלוש מועמדויות לפרס אוסקר. בשנת 2007 צילם את סרטו הבא, "החיים לנגד עיניה", בכיכובה של אומה תורמן.
בשנת 2013 צילם את סדרת הטלוויזיה "אפר" עבור ערוץ "רוסיה" עם יבגני מירונוב וולדימיר משקוב בתפקידים הראשיים. בשנת 2015 צילם את הסדרה "בגידות" עבור ערוץ TNT. בכיכובם של ילנה ליאדובה, קיריל קיארו, יבגני סטיצ'קין וגלאפירה טרחאמובה. זכה בפרס TEFI בשנת 2016 בקטגוריית הבמאי הטוב ביותר.
בשנת 2020 סרטו "שיעורים בפרסית", נשלח כמועמד מטעם בלארוס לפרס אוסקר לסרט הבינלאומי הטוב ביותר.
פילמוגרפיה > בימוי

2003 – בית של חול וערפל
2007 – החיים לנגד עינייה
2013 – אפר
2015 – בגידות
2016 – עצי אשוח 5
2017 – קנה אותי
2018 – מעבר דייטלוב
2020 – שיעורים בפרסית
פילמוגרפיה > תסריט

2003 – בית של חול וערפל
פילמוגרפיה > הפקה

2003 – בית של חול וערפל
2007 – החיים לנגד עינייה
פילמוגרפיה > משחק

2015 – בגידות – עבריין
הערות שוליים

1 2 3  Голливудский режиссёр Вадим ПЕРЕЛЬМАН: «Спилбергу моя картина понравилась!» — Светская хроника и ТВ | KP.UA
↑  Лион Надель. «А мне плевать, мне очень хочется» (К 40-летию создания «Нинки»)
↑  "Двое в игре". Российская газета. נבדק ב-2013-04-27.
| --- | --- |
בקרת זהויות :  PLWABN: 9810584997605606  GND: 135532787  ISNI: 0000 0000 7880 7323  LCCN: no2004046350  MusicBrainz: b00ed598-0eeb-46f8-83fa-fe75680247fa  NKC: jx20050415033  NTA: 267977530  SUDOC: 181810360  VIAF: 58791084   WorldCat (עם VIAF): 58791084
חדרים (כתב עת)

| --- | --- |
לוגו
 סוגה:  כתב עת ספרותי
 מו"ל:  גלריה גורדון
 מייסד:  הלית ישורון
 עורך ראשי:  הלית ישורון
 תאריכי הופעה:  1981–2005 (כ־24 שנים)
 שפה:  עברית
 
חדרים היה כתב עת לשירה שראה אור בין השנים 1981 ל-2005 בעריכת הלית ישורון ובהוצאת גלריה גורדון. כל גיליון כלל שירים מקוריים ומתורגמים מאת השדרה המרכזית של היוצרים והמתרגמים (כולל בדרך כלל פואמה ארוכה מאת יוצר מרכזי), מסות, מאמרי ביקורת, תצלומים ורפרודוקציות של יצירות אמנות באיכות הדפסה גבוהה. מדור קבוע יוחד לריאיון ארוך, עמוק ומפורט של העורכת, הלית ישורון, עם יוצר חשוב. ראיונות אלה (עם מאיר ויזלטיר, עמוס עוז, יהודה עמיחי, ס. יזהר, יצחק לאור, יונה וולך, פנחס שדה, אבות ישורון, שמעון אדף, נורית זרחי, ישראל פנקס, יאיר הורביץ, אהרן שבתאי, ארז ביטון, אסתר ראב, מחמוד דרוויש, חביבה פדיה, הרולד שימל, מאיה קגנסקיה ועזה צבי) נאספו וראו אור בספר איך עשית את זה? - ראיונות 'חדרים' (הוצאת הקיבוץ המאוחד/ספרי סימן קריאה, 2016).
הערות שוליים

1 2  מיקי גלוזמן, אולה דואנדה - חדרים, כתב עת לשירה - עורכת הלית ישורון, כותרת ראשית, 17 באוגוסט 1988
↑   דרור בורשטיין, "איך עשית את זה?": סדנת הכתיבה הטובה בעיר, באתר הארץ, 21 באוקטובר 2016
ערך זה הוא קצרמרבנושא כתבי עת. אתם מוזמנים לתרום לוויקיפדיה ו.
חגי לפיד

| --- | --- |
אין תמונה חופשית
 לידה:  22 ביוני 1969 (בן 55) צרעה, ישראל 
 מדינה:  ישראל 
 מקום לימודים:  בית הספר סם שפיגל לקולנוע ולטלוויזיה 
 פרופיל ב-IMDb
 
חגי לפיד (נולד ב-22 ביוני 1969) הוא תסריטאי, במאי ועורך תוכניות טלוויזיה.
ביוגרפיה

לפיד נולד בקיבוץ צרעה. למד במחזור הראשון של בית הספר סם שפיגל לקולנוע ולטלוויזיה וסיים את לימודיו ב-1997. סרט הגמר שהפיק, "לא יכול", בכיכובו של השחקן טל פרידמן, מספר על סטנדאפיסט אוהד מושבע של כדורגל שאינו מסוגל לצפות במשחקים המשודרים בטלוויזיה בחברת אנשים נוספים, עקב טראומת ילדות.
במהלך לימודיו נוצר שיתוף הפעולה הפורה של לפיד עם עמיתו לכתה יורם זק, שהניב את סרט הסטודנטים הפרוע "שימי בשער". לאחר סיום לימודיהם עבדו ביחד לפיד וזק על סרטי התעודה הפרודיים "אדוני ראש המועצה" על השחיתות בבחירות למועצה מקומית אלפי מנשה, ו"אגדת דשא" על מאמן הכדורגל הישראלי שמעון שנהר שנשלח לאמן את נבחרת מיקרונזיה בכדורגל, והסרט "הגביע הקדוש" על כישלונה של מכבי תל אביב (כדורסל) בפיינל פור ב-2000. לאחר מכן הם המשיכו בסדרת "החרצופים", בה שימש לפיד כתסריטאי, יחד עם עפר קניספל, טל גלעד, אפרים סידון והבמאי אבי כהן.
במשך תקופה ארוכה פעל לפיד בערוץ הטלוויזיה "ביפ", וכתב את "פיני הגדול", "החטא ועונשו" ו"האקדמיה לצחוק". במקביל התמקד גם בעבודה כעורך בתוכניות טלוויזיה מסוגת תוכניות מציאות כגון "מכל הבנות בעולם" (הוט), "קחי אותי שרון", "השגריר", אורי גלר מחפש את היורש" ו״רמזור״ (ערוץ 2).
ב-2010 השתתף בכתיבת התסריט של "ז'אטם איי לאב יו טרמינל".
בשנת 2012 לפיד יצר את סדרת האינטרנט "מה נשים רוצות".
בשנת 2017 יצר לפיד את ״הישראליות״ - סדרת פייסבוק ויראליית.
חיים אישיים

אחיו של חגי, סגן-אלוף במילואים רן לפיד, נהרג בהתרסקות מסוק שהטיס בנובמבר 2009. אחיו הבכור, עודד לפיד, הוא עורך חדשות בעיתון "מעריב".
הערות שוליים

↑  גיורא יהלום, ‏לאן נעלמה הדרמה?, באתר גלובס, 13 בדצמבר 2000
↑  רותה קופפר, יאפים על הדשא, באתר הארץ, 19 בדצמבר 2001
↑  אביבה קרול, ‏"השרוף" ו"הגביע הקדוש" בקשת., באתר גלובס, 6 בדצמבר 2000
↑  רותה קופפר, עוברי אורח אומללים, באתר הארץ, 18 בינואר 2003
↑  ענת באלינט, הקומיקאי הזוכה באקדמיה לצחוק: צחי אירני, באתר הארץ, 8 במאי 2004
↑  ענת באלינט, עיוות בתפישת המציאות, באתר הארץ, 10 בספטמבר 2003
↑  "נשים רוצות הרבה יותר תשומת לב מגברים", באתר ‏מאקו‏, 21 במרץ 2012
מיה אפשטיין, מאקו מעלה סדרה אינטרנטית חדשה בהשקעה של כ-100 אלף שקל, באתר TheMarker‏, 8 במרץ 2012
↑  ליאת רון, ‏בבוקר היא במיקרוסופט, בערב היא היוטיוברית המצחיקה בישראל: שיחה עם כוכבת "הישראליות", באתר גלובס, 9 במאי 2019
↑  יובל גורן, זוהר בלומנקרנץ, נועה קושרק, 4 נהרגו בהתרסקות מסוק. הערכה: כשל טכני, באתר הארץ, 25 בנובמבר 2009
חיים לוי (מאמן כדורגל)

חיים לוי (נולד ב-8 בפברואר 1960) הוא כדורגלן עבר ומאמן ישראלי.
קריירה ככדורגלן

חיים לוי נולד וגדל בנתניה.
ב-26 במרץ 1977 עלה להופעת הבכורה בבוגרים של קבוצת הפועל נתניה. שם הוא נשאר עד פירוק הקבוצה ב-1982 לאחר מכן עבר לשחק בהפועל כפר סבא. בשנים לאחר מכן שיחק במכבי תל אביב, מכבי נתניה ובית"ר נתניה שם אף שיחק כקפטן הקבוצה.
בעונת 1991/92 שיחק בהפועל חיפה והעפיל עמה לליגה הבכירה. בעונת 1992/1993 שיחק במכבי עירוני אשדוד וגם עמה העפיל לליגה הבכירה.
בהמשך סיים את הקריירה בליגות הנמוכות.
לוי גם שיחק במדי נבחרת הנוער של ישראל.
עת פרש ממשחק פעיל, בשנת 1995, מונה למאמן הנוער של הפועל בית שאן.
קריירה כמאמן

לאחר שלוש שנים, בשנת 1998, מונה למאמן הפועל עכו והעלה אותה מליגה א' אז הליגה הרביעית אל הליגה הארצית. בליגה הארצית סיים עם הקבוצה בצמרת במקום הרביעי.
עונה לאחר מכן מונה למאמן מכבי עירוני קריית אתא והעלה אותה לליגה הלאומית. בליגה הלאומית סיימה הקבוצה תחת הדרכתו במקום החמישי.
באמצע עונת 2005/2006 שב לאמן את קריית אתא על מנת להציל אותה מירידה לליגה השלישית, והצליח לייצב את הקבוצה ולהישאר בליגה הלאומית.
בעונת 2007/2008 זכה עם עירוני קריית אתא בגביע הטוטו של הליגה הארצית. הקבוצה בהדרכתו סיימה במקום השמיני.
במהלך עונת 2009/2010 מונה למאמן בני סכנין, אך פוטר לאחר ארבעה משחקים.
לאחר מכן עבר בצפרירים חולון, מכבי כפר יונה, מכבי אום אל-פחם, הפועל מגדל העמק, סקציה מעלות, הפועל עפולה ומכבי קריית גת[דרוש מקור].
ב-10 במרץ 2019 מונה לוי למאמן הפועל עכו לקדנציה השלישית בקבוצה והצליח להשאיר אותה בליגה הלאומית לעונה נוספת.
ב-20 ביוני 2019 מונה לוי למאמן הפועל אדומים אשדוד מליגה א'. ב-16 בדצמבר 2019 פוטר מאימון הקבוצה.
ב-6 בינואר 2020 מונה לוי למאמן מכבי הרצליה.
ב-23 בפברואר 2020, כשבועיים לאחר שהתפטר ממכבי הרצליה, חזר להפועל מגדל העמק.
בינואר 2022 מונה לוי לאמנה של עירוני רמת השרון
לפני תחילת עונת 2022/2023 סיים לוי את תפקידו ברמת השרון. ב-10 ביולי 2022 מונה למאמנה של אדומים אשדוד, אך פוטר לאחר שבועיים, עוד לפני פתיחת העונה, בשל חילוקי דעות עם ההנהלה.
הערות שוליים

↑  חיים לוי בראיון באתר עכונט
↑  חיים לוי באתר מכביפדיה
↑  חיים לוי באתר "הר געש באדום"
↑  בכורה מוצלחת לנער חיים לוי, מעריב, 27 במרץ 1977
↑  סיקור המשחק ישראל נגד שווייץ דבר, 28 בדצמבר 1983
↑  דורון בן דור, ‏חיים לוי פוטר מסכנין, דראפיץ' סיכם לשנתיים, באתר ONE‏, 27 בספטמבר 2010
↑  זיו פרבר, מאמן הפועל עכו אלון זיו סיים את תפקידו. חיים לוי מונה למאמן החדש, באתר blinker.co.il, ‏10 במרץ 2019
↑  ליאב אחבאן, חיים לוי: “נסיים בין המקום הראשון לשלישי”, באתר כאן דרום, 20 ביוני 2019
↑  משה סידי, חיים לוי פוטר מאדומים אשדוד, באתר אשדוד אונליין, 16 בדצמבר 2019
↑  שלומי והבה, ערן קוליק פוטר, חיים לוי חתם במקומו, באתר דאבל פס, 6 בינואר 2020
↑  אוהד רון, חיים לוי מונה למאמן מגדל העמק, באתר גולר, 23 בפברואר 2020
↑  חיים לוי יאמן את רמה"ש, יניב לביא יהיה עוזרו, באתר ONE‏, 26 בינואר 2022
↑  רז זהבי, ‏מאמן הלאומית שפוטר פעמיים בקיץ הנוכחי, באתר ערוץ הספורט, 26 ביולי 2022
ולווטין דרים

| --- | --- |

 לידה:  19 באוגוסט 1995 (בן 29) וושינגטון די. סי., ארצות הברית
 שם במה:  ולווטין דרים פטריק קלארק ריק פאוורס סלאגר קלארק
 משקל:  103 ק"ג
 גובה:  1.88 מטר
 לאום:  אמריקאי
 קריירה מקצוענית:  3 באוקטובר 2014 – 2021 (כ־6 שנים) 
 מאמנים:  מרכז הטריידינג של MCW WWE Performance Center
 ליגות:  WWE
 תרגילי סיום:  דרים וואלי דרייבר הפרפל ריינמייקר
פטריק קלארק ג'וניור (באנגלית: Patrick Clark Jr.; נולד ב-19 באוגוסט 1995) הוא מתאבק אמריקאי. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה ולווטין דרים.
תחילת קריירת ההיאבקות

קלארק לראשונה התאמן בארגון MCW אשר ממוקם במרילנד וערך את הופעת הבכורה שלו בזירה לאחר ארבעה חודשים באוקטובר 2014. שנה לאחר מכן הוא זכה ביחד עם ליאו ראש באליפות הזוגות של הארגון. בנוסף לכך שעבד עבור MCW, קלארק ערך הופעות במספר ארגונים עצמאיים אחרים כמו wXw, CZW ועוד.
קריירת היאבקות מקצועית > קריירה מוקדמת (2014–2015)

קלארק החל להתאמן בענף ההיאבקות המקצועית בארגון היאבקות ממרילנד בשם Maryland Championship Wrestling‏ (MCW) תחת הדרכתו של פטריק ברינק. לאחר ארבעה חודשי אימון, הוא ערך את הופעת הבכורה שלו בארגון זה ב-3 באוקטובר 2014 תחת שם הבמה ריק פאוורס. במסגרת שהותו בארגון זה, הוא זכה באליפות הזוגות של MCW יחדיו עם ליאו ראש באוקטובר 2015. הוא השתמש לזמן קצר בשם הבמה סלאגר קלארק לפני שהחליט להשתמש בשם הבמה פטריק קלארק. בנוסף להופעותיו בארגון ההיאבקות MCW, קלארק הופיע במגוון ארגוני היאבקות עצמאיים נוספים במהלך שנת 2015, שביניהם Combat Zone Wrestling‏ (CZW) ו-World Xtreme Wrestling‏ (wXw).